Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 261/13/8803	Košice II, 6.9.2013
EEČ : 2-64-299-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
a
poškodenou:
1.	XXXXX
Obsahom zmieru je:
Obvinený vyhlasuje, že spáchal skutok, za ktorý je trestnej stíhaný, pričom ľutuje svojho konania a ospravedlňuje sa za svoje protiprávne konanie poškodenej, pričom prehlasuje, že v budúcnosti sa podobného skutku voči jej osobe už nedopustí.

	Poškodená prehlásila, že obvinený sa za svoje protiprávne konanie počas mediačného konania ospravedlnil a uistil ju, že podobného skutku sa už voči jej osobe nedopustí, čo považuje za postačujúce.

	Obvinený zaplatil šekom na Okresnú prokuratúru XXXXX XXXXX čiastku vo výške 
80 €, doklad o zaplatení tvorí prílohu tohto zmieru. Z uvedenej peňažnej sumy určenej na všeobecne prospešné účely patrí štátu na peňažnú výpomoc obetiam trestnej činnosti najmenej 50 %, kde obvinený aj so súhlasom poškodenej určili, t. j. 40 € a zvyšok sumy, t. j. 40 €, so súhlasom poškodenej, určili v prospech XXXXX

	Poškodená so zmierom súhlasí a vyhlasuje, že ospravedlnenie zo strany obvineného považuje za postačujúce

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
realizované policajtom Obv.odd. PZ XXXXX XXXXX pod spisovou značkou XXXXX
V trestnej veci vedenej proti XXXXX pre prečin nebezpečné vyhrážanie podľa § 360 ods. 1, 2 písm. b/ Tr. zákona na tom skutkovom základe, že

	dňa 12. 04. 2013 z miesta svojho zamestnania z ul. Rastislavova v Košiciach posielal sms správy zo svojho telefónneho čísla XXXXX svojej bývalej družke XXXXX na telefónne číslo XXXXX v čase o 17:13 h v znení „choď podať trestné oznámenie nech ma rovno stade berú, lebo ťa naozaj  zabijem za toto, za tých 10 rokov ojeby ťa zabijem cez deň a pred všetkými“, v čase o 17:23 h zaslal ďalšiu sms správu v znení „jak ťa vymáknem vonku cez deň alebo večer s deťmi či bez zabijem ťa...,desať rokov si ma ojebávala, ponižovala, desať rokov do teba šturám kokot, peniaze, lásku, všetko najťažšom som ťa podržal obetoval a ja obetujem zabijem ťa pre všetkými, dostaneš čepeľ do hrdla toľko krát sa bude dať hnusoba jedna“, v čase o 17:27 h poslal ďalšiu sms správu v znení „choď lebo ja mám 2 týždne voľno a ja ťa vymáknem prídem a popichám ťa zato“, v čase o 17:30 h poslal ďalšiu sms správu v znení „skončíš jak tota kurva hore v lese čo ju dal Majai dole 14 bodnorezných rán, v čase o 17:33 h poslal ďalšiu sms správu v znení „choď lebo ti omylom oblejem benzínom ksicht a zapálim..“, v čase o 17:38 h poslal ďalšiu sms správu v znení „choď ty počítaj s tým, že si mŕtva! Ty bezcitná kurva“, v čase o 17:43 h poslal ďalšiu sms správu v znení „choď lebo keď dnes nepojdeš budem zvoniť, kým niekto nezíde dole a dopichám ho začnem naschvál v noci“, čím takto svojím konaním vzbudil u XXXXX, XXXXX trvale bytom XXXXX, XXXXX dôvodnú obavu o jej život a zdravie,

Odôvodnenie: 
Uznesením povereného príslušníka Obvodného oddelenia PZ XXXXX XXXXX sp. zn. XXXXX zo dňa 13. 04. 2013 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX pre  prečin nebezpečného vyhrážania podľa § 360 
ods. 1, 2 písm. b/ Tr. zákona na tom skutkovom základe ako je to uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený XXXXX a poškodená XXXXX uzavreli dňa 03. 06. 2013 za prítomnosti probačného a mediačného úradníka na Okresnom súde 
XXXXX XXXXX dohodu o zmieri, v rámci ktorej poškodená nežiada žiadnu náhradu škody, žiada však ospravedlnenie od obvineného a prísľub do budúcna, že sa z jeho strany nebude takéto konanie opakovať.

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval, poškodenej sa ospravedlnil a prisľúbil jej, že takéto konanie sa už nebude v budúcnosti opakovať, na znak čoho si podali ruky.

	Dňa 15. 08. 2013 obvinený XXXXX zložil na depozitný účet Okresnej prokuratúry XXXXX XXXXX č. XXXXX peňažnú sumu vo výške 80 € určenú 
vo výške 40 € štátu na peňažnú pomoc poškodeným trestnými činmi a vo výške 40 € na všeobecne prospešné účely, a to XXXXX

	Táto suma je primeraná závažnosti spáchaného trestného činu.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť /§ 185 ods. 2 Tr. por./

JUDr. Vladimír Rečo
prokurátor